Stredná odborná škola obchodu a služieb (Topoľčany, T. Vansovej 2)

Stredná odborná škola obchodu a služieb sa nachádza v Topoľčanoch na ulici T. Vansovej 2. V súčasnosti školu navštevuje 302 žiakov, ktorí sa učia v študijných a učebných odboroch a v nadstavbových štúdiách.
História školy.
Počiatky založenia školy siahajú do roku 1983, presnejšie 1. júla 1983. V tento deň bolo zriaďovacou listinou GR OTEX Bratislava zriadené SOUo. Budova bola z rekonštruovaná z pôvodného veľkoobchodného skladu. Voľné kapacitné miesta v hoteli Stred boli využité ako internát pre viac ako 350 žiakov prevažne zo západného Slovenska.
Dňa 1. septembra 1983 sa uskutočnilo slávnostné otvorenie SOU obchodného v Topoľčanoch pre 391 žiakov v učebnom odbore "predavač" so zameraním na textil a odievanie s pôsobnosťou západoslovenského kraja. V roku 1989 bola dokončená prístavba školy, ktorá obsahovala aj novú telocvičňu. V roku 1992 pribudli nové učebne odbory: aranžér, kuchár, čašník a nový štvorročný študijný odbor - obchodný pracovník.
V školskom roku 2006/2007 bola založená, Stredná škola podnikania s SOUo s odborom "škola podnikania". Začiatkom ďalšieho školského roku sa bývalé SOUo a Stredná škola podnikania zlúčili a vznikla‚ Združená stredná škola. S novým školským zákonom prišiel aj nový názov a škola bola premenovaná na Strednú odbornú školu. V školskom roku 2008/2009 bol založený nový päťročný študijný odbor - "hotelová akadémia".
Súčasnosť.
Od školského roku 2009/2010 dostala škola k názvu SOŠ prívlastok obchodu a služieb, a tak vznikla Stredná odborná škola obchodu a služieb – SOŠoas. V súčasnosti školu navštevuje takmer 302 žiakov, ktorí sa učia v študijných a učebných odboroch a v nadstavbových štúdiách. V školskom roku 2009/2010 bolo otvorených 25 tried, z toho bolo otvorených 7 prváckych tried a jedna prvá trieda nadstavbového štúdia. 
Študijné odbory.
Absolventi dosiahnu úplné stredné odborné vzdelanie, získajú maturitné vysvedčenie a môžu pokračovať v štúdiu na vysokej škole.
Hotelová akadémia.
Po ukončení päť ročného štúdia so širokým odborným profilom je absolvent schopný samostatne podnikať v hotelových reštauračných službách, vykonávať manažérske práce v stravovacom a ubytovacom zariadení.
Škola podnikania.
Po absolvovaní štvorročného štúdia môže absolvent študovať na vysokých školách a univerzitách ekonomického a právneho zamerania, môže prevádzkovať malé a stredné podniky v rôznych odvetviach národného hospodárstva.
Pracovník marketingu.
Absolventi sú pripravení na vysokoškolské štúdium ekonomického a právneho zamerania, získajú aj výučný list. Odbor umožňuje prípravu žiakov v troch blokoch:
Obchodný pracovník.
Absolventi sú kvalifikovaní pracovníci schopní samostatne vykonávať pracovné činnosti v obchodno-prevádzkových, alebo vybraných technicko-hospodárskych funkciách prevádzkového charakteru. Okrem maturitného vysvedčenia získajú aj výučný list.
Kuchár, čašník, servírka.
Štvorročný študijný odbor, po ktorom absolventi môžu pokračovať v štúdiu navysokej škole alebo pracovať v gastronómii, reštauráciách, ako manažéri a podnikať vo svojom odbore. 
Učebné odbory.
Absolventi získajú výučný list, dosiahnu stredné odborné vzdelania a môžu pokračovať v dvojročnom nadstavbovom štúdiu.
Nadstavbové štúdium.
Dvojročné denné štúdium, absolvent získa maturitné vysvedčenie a môže pokračovať v štúdiu na vysokej škole.
Referencie.
Zoznam žiakov k 2.4.2017